|  |
| --- |
|  **HRVATSKA POLJOPRIVREDNA KOMORA**Ulica grada Vukovara 78, 10116 Zagreb, HRVATSKATel: +385 (01) 6109 809 komora@komora.hr  OIB: 70354371893www.komora.hr |

Zagreb, 18.srpnja, 2022.

**ZAPISNIK SA 1.KONSTITUIRAJUĆE SJEDNICE**

**ODBORA ZA PČELARSTVO**

Sjednica se održala 18. srpnja (ponedjeljak) 2022. godine s početkom u 12:00 sati u prostorijama Hrvatske poljoprivredne komore. Za one koji nisu bili u mogućnosti prisustvovati uživo, bilo je omogućeno sudjelovanje online putem aplikacije Zoom.

Nazočni uživo: Ivan Mravak, Josip Dolenec, Davorka Franić, Zdenko Franić, Danijel Sinković

Nazočni online: Mateja Vranović, Dubravka Starjački, Vedran Lesjak, Željko Vukić, Stjepan Aračić, Ana-Marija Špincangel Ćurko , Željko Tomas

Ostali nazočni: Tajana Radić, Dario Gazić, Staka Perić

**Dnevni red:**

1. Konstituiranje Odbora

2. Izbor predsjednika Odbora

3. Izbor zamjenika predsjednika Odbora

4. Aktualna situacija u sektoru

5. Aktivnosti sektora za period od rujna do prosinca 2022.godine

**Ad.1.**

Svi prisutni članovi koji su putem Zoom aplikacije ili uživo došli na konstituirajuću sjednicu, potvrdili su svoje mjesto i želju za radom u Odboru za pčelarstvo.

Odbor čine: Ivan Mravak, Josip Dolenec, Davorka Franić, Zdenko Franić, Danijel Sinković, Mateja Vranović, Dubravka Starjački, Vedran Lesjak, Željko Vukić, Stjepan Aračić, Ana-Marija Špincangel Ćurko , Željko Tomas

Svim novim i starim članovima Odbora poslat će se obavijest o ponovnom javljanju za sudjelovanjem. Dodatni članovi Odbora birat će se na sljedećoj sjednici Odbora.

**Ad.2.**

Jedan od kandidata za predsjednika Krešo Piljak se nije pojavio na sjednici tako da su trenutni kandidati za predsjednika: Željko Vukić, Davorka Franić, Ivan Mravak i Josip Dolenec

U prvom krugu glasanja nitko od kandidata nije dobio većinu (Željko Vukić dobio 6 glasova, Ivan Mravak 3 glasa i Davorka Franić 2 glasa, Željko Tomas nije potvrdio svoje sudjelovanje i nije glasao), te se morao održati drugi krug, na kojem je Željko Vukić dobio 6 glasova, a Ivan Mravak 5 glasova.

Novi predsjednik Odbora za pčelarstvo je Željko Vukić

**Ad.3.**

Predsjednik Odbora ima mogućnost odabira zamjenika Odbora ukoliko je predsjednik spriječen, zamjenik obavlja njegov posao.

Za zamjenika predsjednika Odbora za pčelarstvo odabran je: Stjepan Aračić

Za tajnicu Odbora za pčelarstvo odabrana je: Davorka Franić

**Ad.4.**

Željko Vukić je naglasio kako je već odrađen sastanak s predsjednicom saborskog Odbora za poljoprivredu Marijanom Petir koja se kao hrvatska zastupnica u Eu parlamentu izborila da pčelarski sektor dobije potpore za oprašivanje po pčelinjoj zajednici stupanjem novog ZPP-a na snagu 2023-2027. Cilj potpore je podupiranje ekološke usluge pčela kao oprašivača. Rekla je i kako na razini EU-a ne postoji volja da se izmijeni Direktiva o medu u smislu označavanja porijekla meda, stoga je Nacionalna staklenka meda jedini dokaz da postoji sljedivost i u taj je projekt potrebno uključiti što više pčelara te ga poduprijeti i s državne razine. Nacionalnu staklenku koristi preko 1000 pčelara te se jedino tako može zaštititi vlastiti proizvod.

Agencija za plaćanja u poljoprivredi ima određena pravila vezano za poticaje i uvjetna grla stoke gdje nema pčela, potrebno je izjednačit status pčelara i *stočara* i uvođenje određenog broja košnica po hektaru livade osigurati neku potporu za dobrobit pčela, kao i u bespašno vrijeme dovoljan broji travnatih površina za sve oprašivače.

Svi iz Odbora slažu se kako se treba poraditi na Pravilniku za držanje pčela jer je ova njegova verzija jako ograničavajuća za pčelare.

Jedan od glavnih zaključaka je da se treba omogućiti potpora za oprašivanje, potpora za košnice te omogućiti sredstva za prihranu pčela.

**Ad.5.**

U 9 mjesecu organizirati sjednicu Odbora te organizirati okrugli stol na temu: uloga pčela kao oprašivača i plasiranje domaćih proizvoda na tržište.

S poštovanjem,

Predsjednik

Odbora za pčelarstvo

Željko Vukić